ڤارڤارا سەحاکیان
ڤارڤارا سەحاکیان (بە ئەرمەنی: Վարվառե Սահակյան)، سیاسەتمەدارێکی ئەرمەنیی بوو. لە ساڵی ١٩١٩دا بۆ پەرلەمانی ئەرمەنیا ھەڵبژێردرا و بووە یەکێک لە سێ پەرلەمانتاری یەکەمی ژن لە وڵاتەکەدا. ھاوسەرگیری لەگەڵ ئاڤێتیک سەحاکیان کرد کە بووە یەکەم سەرۆکی پەرلەمانی ئەرمینیا. دوای دەستبەسەرداگرتنی بەلشەفیەکان لە ساڵی ١٩٢٠، لەگەڵ ھاوسەرەکەی ئاڤێتیک سەحاکیان زیندانی کران، دوای ئازادکردنیان ئەو دوو ھاوسەرە و منداڵەکانیان بە پێ ھەڵھاتن بۆ تەورێز لە ئێران، و پاشان لە عێراق نیشتەجێ بوون. بەڵام کەشوھەوای عێراق کاریگەری خستە سەریان، بۆیە خێزانەکەش ڕوویان لە بەیروت، لوبنان کرد. پاشان ڤارڤارا بەشداری لە ڕێکخراوی خاچی سووری نێوخۆیی ئەرمەنستان کرد، دوای خزمەتەکانی لەو ڕێکخراوە لە ساڵی ١٩٣٤ کۆچی دوایی کرد.

سەرچاوەکان

ئەرمەنیەکانی سۆڤیەت
خەڵکی ئەرمەنستان

مردووانی ١٩٣٤